CELEX: 32010L0083
Language: sl
Date: 2010-11-30 00:00:00
Title: Direktiva Komisije 2010/83/EU z dne 30. novembra 2010 o spremembi Direktive Sveta 91/414/EGS zaradi vključitve napropamida kot aktivne snovi  Besedilo velja za EGP

1.12.2010   
            
            
               SL
            
            
               Uradni list Evropske unije
            
            
               L 315/29
            
         DIREKTIVA KOMISIJE 2010/83/EU
   z dne 30. novembra 2010
   o spremembi Direktive Sveta 91/414/EGS zaradi vključitve napropamida kot aktivne snovi
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti člena 6(1) Direktive,
   ob upoštevanju naslednjega:
   
               (1)
            
            
               Uredbi Komisije (ES) št. 451/2000 (2) in št. 1490/2002 (3) določata podrobna pravila za izvajanje tretje faze delovnega programa iz člena 8(2) Direktive 91/414/EGS in seznam aktivnih snovi, ki jih je treba oceniti zaradi njihove možne vključitve v Prilogo I k Direktivi 91/414/EGS. Navedeni seznam je vključeval napropamid. Z Odločbo Komisije 2008/902/ES (4) je bilo odločeno, da se napropamid ne vključi kot aktivna snov v Prilogo I k Direktivi 91/414/EGS.
            
         
               (2)
            
            
               Prvotni prijavitelj (v nadaljnjem besedilu: vlagatelj) je v skladu s členom 6(2) Direktive 91/414/EGS vložil nov zahtevek za uporabo pospešenega postopka iz členov 14 do 19 Uredbe Komisije (ES) št. 33/2008 z dne 17. januarja 2008 o podrobnih pravilih za izvajanje Direktive Sveta 91/414/EGS glede rednega in pospešenega postopka za oceno aktivnih snovi, ki so bile del programa dela iz člena 8(2) navedene direktive, vendar niso bile vključene v Prilogo I (5).
            
         
               (3)
            
            
               Zahtevek je bil predložen Danski, ki je bila z Uredbo (ES) št. 1490/2002 imenovana za državo članico poročevalko. Časovno obdobje za pospešeni postopek je bilo upoštevano. Specifikacija aktivne snovi je bila pojasnjena. Podprte uporabe so enake kot v Odločbi Komisije 2008/902/ES. Navedeni zahtevek je tudi v skladu z ostalimi vsebinskimi in proceduralnimi zahtevami iz člena 15 Uredbe (ES) št. 33/2008.
            
         
               (4)
            
            
               Danska je ocenila nove informacije in podatke, ki jih je predložil vlagatelj, ter pripravila dodatno poročilo. Navedeno poročilo je 30. junija 2009 predložila Evropski agenciji za varnost hrane (v nadaljnjem besedilu: Agencija) in Komisiji. Agencija je dodatno poročilo poslala v presojo drugim državam članicam in vlagatelju ter Komisiji posredovala prejete pripombe. Agencija je 26. marca 2010 v skladu s členom 20(1) Uredbe (ES) št. 33/2008 in na zahtevo Komisije Komisiji predstavila svoje sklepe o napropamidu (6). Osnutek poročila o oceni, dodatno poročilo in sklep Agencije so države članice in Komisija pregledale v okviru Stalnega odbora za prehranjevalno verigo in zdravje živali ter končno različico pripravile 28. oktobra 2010 v obliki poročila Komisije o pregledu glede napropamida.
            
         
               (5)
            
            
               Dodatno poročilo države članice poročevalke in nov sklep Agencije zadevata pomisleke, ki so povzročili nevključitev. Navedeni pomisleki so zadevali zlasti možno onesnaženje podtalnice z metabolitom 2-(1-naftiloksi)propionska kislina (v nadaljnjem besedilu „NOPA“) in tveganje za sesalce, ptice, ki se hranijo z ribami, in vodne organizme. Vlagatelj je medtem predložil nove podatke. V skladu z novimi podatki metabolit NOPA nima toksikološkega ali biološkega pomena. Poleg tega je tveganje za ptice in sesalce majhno, medtem ko so bile za vodne organizme na podlagi dodatnih podatkov določene sprejemljive uporabe.
            
         
               (6)
            
            
               Zato se na podlagi dodatnih podatkov in informacij, ki jih je predložil vlagatelj, lahko izločijo posebni pomisleki, ki so povzročili nevključitev. Drugih odprtih znanstvenih vprašanj ni bilo.
            
         
               (7)
            
            
               Različne preiskave so pokazale, da se za fitofarmacevtska sredstva, ki vsebujejo napropamid, lahko pričakuje, da na splošno izpolnjujejo zahteve iz člena 5(1)(a) in (b) Direktive 91/414/EGS, zlasti v zvezi z uporabami, ki so bile preučene in podrobno navedene v poročilu Komisije o pregledu. Zato je primerno vključiti napropamid v Prilogo I, da se v vseh državah članicah v skladu z določbami navedene direktive lahko registrirajo fitofarmacevtska sredstva, ki vsebujejo to aktivno snov.
            
         
               (8)
            
            
               Brez poseganja v navedeni sklep je primerno pridobiti dodatne informacije o nekaterih posameznih točkah. Člen 6(1) Direktive 91/414/EGS določa, da za vključitev snovi v Prilogo I lahko veljajo nekateri pogoji. Zato je primerno zahtevati, da vlagatelj predloži informacije o tveganju za vodno okolje glede fotoliznih metabolitov in metabolita NOPA ter oceno tveganja za vodne rastline.
            
         
               (9)
            
            
               Zato je primerno Direktivo 91/414/EGS ustrezno spremeniti.
            
         
               (10)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga I k Direktivi 91/414/EGS se spremeni v skladu s Prilogo k tej direktivi.
   Člen 2
   Države članice sprejmejo zakone in druge predpise, potrebne za uskladitev s to direktivo, najpozneje do 30. junija 2011. Komisiji takoj sporočijo besedila navedenih predpisov in korelacijsko tabelo med navedenimi predpisi in to direktivo.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   Člen 3
   Ta direktiva začne veljati 1. januarja 2011.
   Člen 4
   Ta direktiva je naslovljena na države članice.
   
      V Bruslju, 30. novembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 230, 19.8.1991, str. 1.
   
      (2)  UL L 55, 29.2.2000, str. 25.
   
      (3)  UL L 224, 21.8.2002, str. 23.
   
      (4)  UL L 326, 4.12.2008, str. 35.
   
      (5)  UL L 15, 18.1.2008, str. 5.
   
      (6)  Evropska agencija za varnost hrane; Sklep o strokovnem pregledu ocene tveganja pesticidov z aktivno snovjo napropamid. EFSA Journal 2010; 8(4):1565. [73 pp.]. doi:10.2903/j.efsa.2010.1565. Na voljo na spletu: www.efsa.europa.eu
   
      PRILOGA
      Na koncu razpredelnice v Prilogi I k Direktivi 91/414/EGS se doda naslednje besedilo:
      
         
                     Št.
                  
                  
                     Splošno ime, identifikacijske številke
                  
                  
                     Ime po IUPAC
                  
                  
                     Čistost (1)
                     
                  
                  
                     Začetek veljavnosti
                  
                  
                     Potek veljavnosti
                  
                  
                     Posebne določbe
                  
               
                     „315
                  
                  
                     Napropamid
                     Št. CAS: 15299-99-7
                  
                  
                     (RS)-N,N-diethyl-2-(1-naphthyloxy)propionamide
                  
                  
                     ≥ 930 g/kg
                     (racemna zmes)
                     pomembna nečistoča
                     toluen: največ 1,4 g/kg
                  
                  
                     1. januar 2011
                  
                  
                     31. december 2020
                  
                  
                     DEL A
                     Registrira se lahko samo kot herbicid.
                     DEL B
                     Za izvajanje enotnih načel iz Priloge VI se upoštevajo sklepi poročila o pregledu za napropamid ter zlasti dodatkov I in II h končni različici poročila, ki jo je Stalni odbor za prehranjevalno verigo in zdravje živali pripravil 28. oktobra 2010.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 varnost izvajalca: v pogojih uporabe se po potrebi predpiše uporaba ustrezne osebne zaščitne opreme,
                              
                           
                                 —
                              
                              
                                 zaščito vodnih organizmov: pogoji registracije po potrebi vključujejo ukrepe za zmanjšanje tveganja, kot so ustrezni varovalni pasovi,
                              
                           
                                 —
                              
                              
                                 varnost potrošnikov, kar zadeva prisotnost metabolita 2-(1-naftiloksi)propionska kislina (v nadaljnjem besedilu ‚NOPA‘) v podtalnici.
                              
                           Zadevne države članice zagotovijo, da vlagatelj Komisiji najpozneje do 31. decembra 2012 predloži informacije, ki potrjujejo oceno izpostavljenosti površinske vode glede fotoliznih metabolitov in metabolita NOPA, ter informacije za oceno tveganja za vodne rastline.“
                  
               
      
         (1)  Več podrobnosti o aktivni snovi in njenih lastnostih je v poročilu o pregledu.